o
Kun sinuun sattuu, satutat muita ihmisiä.
Löydä rauha ja itsesi hyväksyminen
joka tulee siitä, että tiedät, kuka olet Kristuksessa.
Viimeiset kaksi päivää olen opettanut kirjastani "Miten voit olla oma itsesi."
Nyt aloitan opetussarjan aiheesta, joka auttaa sinua
olemaan itsevarmempi ja tajuamaan, että Jumala loi sinut tarkoitusta varten.
Tämän sarjan otsikko on "Tiedä, kuka olet Kristuksessa."
Tänään puhumme siitä, että olemme täydellisiä Kristuksessa.
Otetaan ensin esiin Efesolaiskirje, luku 1.
Haluan näyttää kourallisen jakeita, joissa sanotaan
"Kristuksessa" tai "Hänessä."
Kun olin tuore uskova, kuulin jatkuvasti "Kristuksessa", "Kristuksessa."
En tiennyt, mitä se tarkoittaa ja tänään haluat, että kun sinä lähdet täältä
tiedät, mitä tarkoittaa "olla Kristuksessa".
Jos olet ottanut Jeesuksen vastaan Vapahtajanasi
olet Kristuksessa ja Hän on sinussa.
Ja se tuo tullessaan erinäisiä oikeuksia ja etuja.
Sinun tulisi pystyä uskomaan itsestäsi tietyt asiat, joita et ehkä usko.
On ero siinä, kuka olet itsessäsi ja kuka olet Kristuksessa.
Sanon sen uudestaan.
On iso ero siinä, kuka olet itsessäsi ja kuka olet Kristuksessa.
Itsessäni en ole mitään, en voi tehdä mitään, mutta Kristuksessa...
Raamattu kertoo minusta ihania asioita, jotka minun tulee uskoa.
Ongelma on siinä, että kun yrität uskoa kaikki Raamatun kertomat asiat sinusta
ja varsinkin jos puet ne sanoiksi, ihmiset alkavat tuomita ja arvostella sinua.
"Kuka sinäkin luulet olevasi?"
Esimerkiksi Ef. 1:3 sanoo:
"Ylistetty olkoon meidän Herramme Jeesuksen Kristuksen Jumala ja Isä
joka on siunannut meitä... Kristuksessa."
Siinä sanotaan, että Jumala on siunannut meitä Kristuksessa.
Sanokaa kaikki: "Kristuksessa."
...jokaisella olemassa olevalla hengellisellä siunauksella. Mietipä sitä!
Jokainen olemassa oleva hengellinen siunaus on minun Kristuksessa.
Jae 7: "Hänessä meillä on lunastus."
Jae 6 sanoo, että "Hän on lahjoittanut meille armon siinä rakastetussa."
Jae 11 sanoo, että "Hänessä me olemme Jumalan osuus ja perintöosa."
Jae 13 sanoo "Hänessä on teihinkin... pantu luvatun Pyhän Hengen sinetti."
Ef. 2:6 sanoo: "...asettanut meidät taivaallisiin Kristuksessa Jeesuksessa."
Tätä jatkuu ja jatkuu ja jatkuu.
Yksi mahtavimmista raamatunpaikoista, jossa puhutaan Kristuksessa olemisesta,
on Kolossalaiskirjeen luku 2, jae 10. Otetaan se esiin.
Mielestäni kukaan ei voi vaeltaa voitossa
ennen kuin ymmärtää mitä on olla Kristuksessa.
Sen ymmärtäminen on aivan eri asia, kuin se, että tietää kuka on itsessään.
Sanon uudelleen: Itsessäni en ole mitään, en voi tehdä mitään
mutta Kristuksessa, Hänen kauttaan voin tehdä ihmeellisiä asioita
ja aivan varmasti kaiken, minkä Hän johdattaa minut tekemään.
Tämän opetuksen otsikko on siis "Täydellisenä Kristuksessa".
Kol 2:10, King James -käännöksen mukaan:
"Te olette Hänessä täydelliset."
Sanokaa: "Täydelliset."
"Te olette täydelliset Hänessä, joka on kaikkien hallitusten ja valtojen pää."
Amplified-käännös sanoo: "Teidät on tehty täydeksi Hänessä."
Täydellisiksi Kristuksessa.
Määrittelen sanan ‘täydellinen' ja sanan ‘epätäydellinen'.
Mitä tarkoittaa olla täydellinen? Se tarkoittaa ‘olla tyytyväinen'.
Siinä on hyvä sana, vai mitä. Tyytyväinen.
Halleluja! Loppuun saatettu, täydelliseksi tehty, täytetty.
Olen paljon mieluummin täynnä kuin tyhjä.
Vakuuttunut - se tarkoittaa olla varma. Olla varmasti tietoinen siitä, kuka olet.
Niinpä epätäydellisen täytyy tarkoittaa tyytymätöntä.
Tyytymättömiä kristittyjä on enemmän kuin tyytyväisiä.
Emme nyt siis edes puhu maailmasta, vaan kristityistä.
Tyytymättömiä kristittyjä on enemmän kuin tyytyväisiä.
Täytyy siis olla enemmän niitä, jotka eivät tiedä, keitä he ovat Kristuksessa
kuin niitä, jotka sen tietävät.
Tyytymättömiä, tyhjiä, turvattomia, epävarmoja.
Kerronpa esimerkin. Kuinka monen arvelette ajattelevan
että he eivät ole täydellisiä kuin vasta naimissa ollessaan?
Tämä ei ehkä päde kaikkiin.
Mutta mitä todennäköisimmin, jos et tiedä, kuka olet Kristuksessa
ja olet vielä sinkku ja varsinkin, jos et enää ole kovin nuori sinkku...
Tämä ei siis vaivaa kaikkia, mutta olen törmännyt tuhansiin miehiin ja naisiin
joista tuntuu, että he eivät ole hyviä, vaan heissä on jotain vikaa.
He eivät kunnolla sovi yhteiskuntaan ilman kumppania tai aviopuolisoa.
Ja joskus ihmiset, jotka ovat naimisissa
mutta joilla ei vielä ole lapsia, tuntevat olevansa epätäydellisiä ilman lapsia.
Jotkut tuntevat olevansa epätäydellisiä ilman yliopistokoulutusta.
Joistakin tuntuu, että he ovat epä- täydellisiä tai heissä on jotain vikaa...
Epätäydellisyys tuntuu siltä, että itsessä on jotain vikaa.
Heistä tuntuu, että heissä on vikaa, jos he eivät ole kivunneet riittävän korkealle
yhteiskunnan tikapuilla tai eivät ole saavuttaneet oikeaa sosiaalista asemaa
Toiset kokevat epätäydellisyyttä, jos eivät ole yhtä älykkäitä kuin jotkut toiset.
Meitä ei ole luotu samalla tavalla ja joillakin on enemmän älyä kuin toisilla.
En ole välttämättä verstaan terävin ase, mutta minulla on paljon päättäväisyyttä.
Olen tarpeeksi välkky käyttääkseni, sitä mitä minulla on
enkä tuhlaa elämääni suremalla sitä, mitä minulla ei ole.
Jos tiedämme, keitä olemme Kristuksessa,
voimme rehellisesti arvioida itseämme
tuntematta alemmuutta siitä, että meillä ei ole kaikkea, mitä muilla on.
Minulla voi olla jotain, mitä sinulla ei ole, ja päinvastoin.
Jumala antaa meille jokaiselle pienen osan ja meidän tulee toimia yhdessä.
Ei minun tarvitse tuntea huonommuutta siksi, että minulla ei ole sinun osaasi.
Tulee vain käyttää omaa osaansa.
Ei sen tarvitse tuntua pahalta, ettei voi tehdä sitä, mitä muut tekevät.
Minun tulee tehdä se, mitä minä voin tehdä.
Vuosia sitten kyllästyin siihen, että aina tunsin itseni niin kehnoksi.
Aivan kuin jotain puuttuisi.
Aivan kuin en olisi kaikkea, mitä minun pitäisi olla.
Niinpä yritin olla enemmän muiden kaltainen. Se vain lisäsi turhautumista.
Lopulta opin, kuka olen Kristuksessa.
Kun tiedät, kuka olet Kristuksessa
- ja nyt kuunnelkaa - se, mitä et ole itsessäsi, ei oikeastaan enää haittaa.
On ihan okei, vaikka et ole kaikkea sitä,
mitä sinun pitäisi olla maailman tai ystäviesi mielestä,
koska tiedät olevasi Kristuksessa sitä, mitä sinun tuleekin olla.
En ole tyhmä.
Sain hyviä arvosanoja koulussa ja valmistuin kunniamaininnoin.
Mutta joskus Dave yrittää selittää minulle jotain
ja minä en kerta kaikkiaan tajua sitä. Se ei vain mene jakeluun.
Aivan kuin aivoni yrittäisivät saada siitä kiinni, mutta minä vain en tajua sitä.
Se ei vain mene täältä tänne.
Yhtenä päivänä hän yritti selittää sähköä, ja se vain ei mennyt jakeluun.
Joskus hän näyttää piirustuksia, jos olemme rakentamassa jotain.
Minulle voit selittää sitä
vaikka viisi tuntia
mutta minä en tajua, miltä huone näyttää, ennen kuin näen sen
valmiiksi rakennettuna ja kalustettuna. Sitten minäkin tajuan sen.
Tällaiset asiat saattavat kiusata meitä.
Tuntuu ihanalta voida arvioida itseään rehellisesti
tuntematta huonommuutta siitä, mitä ei osaa tehdä.
Joku täällä tänään tarvitsee vapautusta.
Haluan kertoa esimerkin. Kerron ystäväni tarinan.
Olisipa hän täällä itse kertomassa. Vaan kun ei ole, niin minäpä kerron.
Hän on nuori naispappi, kotoisin Australiasta, mutta käy täällä
palvelemassa melko usein. Hänen nimensä on Chris Cane.
Hän toimii paljon nuorten parissa, mutta myös aikuisten parissa.
Chrisille tapahtui muutama vuosi sitten
mielenkiintoinen asia, joka olisi musertanut useimmat.
Jos tiedät, kuka olet Kristuksessa,
asiat, jotka musertavat monet muut ja tekevät heistä selvää jälkeä,
tuskin vaikuttavat sinuun.
On vaikea sanoiksi pukea, mikä arvo sydämessäni on tietoisuudella siitä,
keitä olemme Kristuksessa ja miten valtavaa on tietää kuuluvansa Hänelle
ja että Hän rakastaa meitä, ja että meistä on maksettu hinta.
Koska meidät on ostettu Jeesuksen verellä, me olemme arvokkaita.
Arvomme ei ole kiinni siitä, mitä teemme tai keitä tunnemme
tai kuinka monta arvosanaa ja titteliä meillä on nimemme perässä.
Minun arvoni ei ole siinä, että johdan tätä palvelutyötä
ja että minulla on etuoikeus saarnata näille ihmisille.
Tämä on minun työni ja teen sen Jumalalle.
Se on kyllä innostavaa ja olen siunattu, siitä, että Jumala antaa minun tehdä
tätä, mutta entä jos jonain päivänä en tee tätä. Olenko silloin vailla arvoa?
Joskus identiteettimme on niin vahvasti sidoksissa siihen, mitä teemme
että jos emme enää tee sitä, paholainen huutaa korvaamme
ettemme ole enää minkään arvoisia.
Se ei ole totta. Se mitä teen, ei määrää arvoani.
Arvoni on se, kuka olen Kristuksessa.
Kuulun Hänelle. Olen verellä ostettu Jumalan lapsi.
Siksi olemme kaikki saman- arvoisia Jumalan silmissä.
Ei ole miestä eikä naista, ei juutalaista tai kreikkalaista, mustaa tai valkoista
ei ojankaivajaa tai tohtoria. Jumala ei katso näitä.
Hän näkee ihmisen, jota Hän rakastaa ja josta Hän välittää.
Ihmisen, jonka puolesta Hän lähetti Poikansa kärsimään.
Me olemme arvokkaita.
No, joka tapauksessa, 32-vuotiaana Chrisille, tälle tytölle, josta puhun
soitti hänen veljensä yhtenä yönä.
Chris oli juuri täyttämässä 32 vuotta ja veli siis soitti hänelle yhtenä yönä.
Hän sanoi: "Sain juuri postissa kirjeen, jossa sanotaan, että olen adoptoitu."
Hän oli jo aikuinen mies. Chris sanoi: "Naurettavaa. Et sinä ole adoptoitu."
"Se on joku virhe. Unohda koko juttu. Ei se pidä paikkaansa."
"Menen äidin luo. Tule sinne ja näytä se paperi. Se on vain erehdys."
Veli toi paperin ja sanoi: "Katso, minkä tyhmän paperin sain postissa."
"Siinä sanotaan, että minut on adoptoitu." Äiti kalpeni.
Veri pakeni hänen kasvoiltaan ja hänen ilmeensä kertoi,
että jokin oli pahasti pielessä. Veli sanoi: "En kai minä ole adoptoitu."
Ei vastausta. "En kai minä ole adoptoitu, vai mitä."
"Taitaa olla parasta jutella", äiti sanoi.
"Minun olisi varmaan pitänyt kertoa sinulle jo vuosia sitten, mutta en vain
kertonut ja olen todella pahoillani, että sait tietää sen tällä tavoin."
"Mutta totta se on. Sinä olet adoptoitu."
Chris sanoi: "Ylistys Jumalalle! Hyvä saada totuus esiin."
Äiti katsoi Chrisiä ja sanoi: "Chris, tuodaanko esiin koko totuus?"
Kuinka moni pystyy ylistämään Jumalaa
kun kyseessä on toisen ongelma, kunnes se tuleekin omalle kohdalle?
Minua ärsyttää, kun olen menossa
läpi jotain asiaa ja joku saarnaa omat saarnani minulle takaisin.
Ei se minua oikeasti ärsytä, mutta kyllä te tiedätte, mitä minä tarkoitan.
Tiedän kyllä, mitä minun pitäisi tehdä, mutta juuri nyt tällä hetkellä en halua.
Anna minun orientoitua hetki.
"No Chris, haluatko koko totuuden?"
Hän sanoi: "Kyllä, mutta en kai minäkin ole adoptoitu, vai olenko?"
"Kyllä, Chris. Sinutkin on adoptoitu."
Hän oli kreikkalaisessa perheessä ja kreikkalaisuus oli hänelle tärkeä asia.
Hän oli jopa matkustanut Kreikkaan tutkimaan juuriaan ja hän sanoi:
"Tarkoittaako se, etten ole enää kreikkalainen?
Siinä hän istui ja kertoo:
"Hetkessä kaikki, mitä 32-vuotiaana uskoin itsestäni, siitä kuka olen,
perheestä, josta olen, kansalli- suudestani... kaikki romahti."
Hän sanoi: "Minun oli tehtävä valinta."
Tämä tapahtuu, kun tiedät, kuka olet Kristuksessa.
Hän sanoi: "Tämä nousi sisimmästäni."
Kun Sana on sinussa, kun tarvitset sitä, se nousee
hengestäsi, mutta jos et tiedä mitään, ei ole, mihin tarpeen tullen luottaa.
Olen todella kiitollinen siitä, mitä tiedän.
Jonakin opetuskertana teen jotain, mitä en ole tehnyt pitkään aikaan.
Aion puhua koko tunnin pelkästään Jumalan sanan merkityksestä
ja miten meidän tulisi kunnioittaa ja pitää sitä arvossa ja rakastaa sitä.
On aikoja, jolloin otan Raamattuni ja vain sanon: "Jumala, rakastan Sanaasi
koska tiedän, mitä se on tehnyt elämässäni."
Jos emme elä Sanassa, emme elä Kristuksessa
koska Hän on lihaksi tullut Sana.
Näin Jumala ajattelee. Nämä ovat Hänen ajatuksiaan paperilla.
Chris siis tunsi Sanan. Hän osasi Psalmin 139.
Ei hän sitä yrittänyt muistella,
mutta nyt kriisitilanteessa tuo Sana nousi hänessä.
Hän sanoi: "Sinä valmistit minut äitini kohdussa
- kenen kohtu se sitten lieneekään - ja muovasit minut omalla kädelläsi."
"Sinulla on minulle suunnitelma. Kaikki elämäni päivät ovat kirjoitetut
sinun kirjaasi, ennen kuin minä ilmaannuinkaan tänne..."
Hän vain jatkoi ja jatkoi näin.
Minua siunasi todella paljon, kun hän kertoi tämän.
Niin monet ihmiset ovat piinattuja pahoinpitelyn vuoksi tai koska
heidän vanhempansa eivät puhuneet heille oikein.
Minä olen käynyt läpi tuota, koska olin seksuaalisesti hyväksikäytetty lapsena.
Tietoisuus siitä, kuka olen Kristuksessa, on ollut siksi arvokasta.
Olin kuin pilaantunut kauppatavara. Kuka ikinä voisi haluta minut?
Olisin toisen luokan kansalainen koko ikäni.
Jumala voi ottaa sellaisen, jota maailma pitää roskana.
Hän voi tehdä siitä paremman kuin upouusi tai vailla yhtään vauriota oleva.
Jumalamme on ihmeellinen Jumala.
1 Kor. 1 sanoo, että Hän tarkoituksella - ei siis vahingossa - valitsee
heikot ja hullutukset saattaakseen maailman viisaat häpeään
ettei yksikään kuolevainen voisi kerskata.
Minä tiedän, mistä olen tullut. En väitä vastaan.
Tiedän, etten ansaitse seistä tässä. Minulta puuttuu koulutus tähän.
En ole kyllin fiksu enkä tiedä tarpeeksi, mutta Jumala laittoi minut tähän.
Olen pätevä, koska Hän on voidellut minut julistamaan evankeliumia.
Voitelu syrjäyttää kaiken sen, mikä sinulta puuttuu, kuulitko!
Pyhän Hengen voitelu syrjäyttää kaiken, mikä sinulta puuttuu.
Raamattu sanoo, että kun Jumalan voitelu tai kun Pyhä Henki
tulee ihmisen ylle, hän muuttuu toiseksi henkilöksi.
Kukaan ei olisi valinnut minua, mutta Jeesus valitsi minut.
Raamattu sanoo, että Hän on adoptoinut meidät,
koska olimme hengellisiä orpoja.
Emme kuuluneet oikein mihinkään, koska olimme hengellisesti kuolleita.
Hän adoptoi meidät omiksi lapsikseen. Se tarkoittaa ihan tarkoituksella.
Hän nimenomaan erityisesti poimi meidät ja sanoi: "Haluan sinut!"
Toivottavasti olet tänään oppinut, että Kristuksessa olet täydellinen.
Meidän tulee puhua sitä, mitä Sana sanoo meistä ja lopettaa olemasta
samaa mieltä paholaisen kanssa siitä, mitä se on suunnitellut varallemme.
Kun opimme ja ymmärrämme, mitä olemme Kristuksessa
se pysäyttää vihollisen tuhon suunnitelmat elämämme suhteen.
Tänään tarjoan neli- osaista opetussarjaani
"Knowing Who You Are in Christ"
ja kirjaani "How to Succeed at Being Yourself."
Jos haluat voittaa jotakin ja nauttia enemmän elämästäsi,
se tapahtuu hankkimalla lisää tietoa.
Raamatun mukaan ihmiset hukkuvat ja jopa tuhoutuvat ilman tietoa.
Olen todella kiitollinen Jumalan sanan tuntemuksesta.
Rohkaisen sinua hankkimaan nämä apukeinot kotiisi, autoon tai muualle.
Rohkaisen sinua myös harkitsemaan niiden antamista lahjaksi muille
etenkin niille, jotka tuntuvat epä- varmoilta tulevaisuutensa suhteen.
Kirjoita tiedot ylös, soita tai kirjoita meille ja ala hankkia tietoa siitä
kuka sinä olet Kristuksessa.
Elämäni on hukkaan heitetty. Olen ruma. Olen tylsää seuraa.
Olen tosi säälittävä. Olen tyhmä.
Olen kontrollifriikki.
Asioitten pitää aina tapahtua minun tavallani.
En ikinä saa mitään aikaan. Olen tyhmä.
Olen lihava.
En ikinä saa mitään merkittävää aikaan.
Olivatpa toiset sanoneet tai olitpa itse ajatellut itsestäsi
mitä tahansa, väliä on vain sillä, kuka olet Kristuksen silmissä.
Kuinka moni sanoo itsestään alaspainavia asioita?
Olen tyhmä. Olen sitä. Olen tätä. Olen torvi.
Älä ikinä enää sano noin!
Sano: "Olen Jumalan vanhurskaus Kristuksessa."
"Jumala rakastaa minua. Olen hyvä tyyppi ja kanssani on hyvä olla."
"Knowing Who You Are in Christ" - Joyce Meyerin 4-osainen sarja.
Mitä merkitsee olla Kristuksessa.
Opit totuuden siitä, miten Jeesus näkee sinut ja saat lisää itsevarmuutta.
Tämä sarja on satavana yhdessä hänen kirjansa kanssa
"How to Succeed at Being Yourself."
Tämä erityispaketti on tarjolla vain vähän aikaa.
Käytä ruudussa näkyviä yhteystietoja ja hanki nämä voimalliset apuvälineet.
Mikäli haluat näiden ohjelmien jatkuvan tekstitttynä suomeksi, lähde tukemaan ohjelmien käännös- ja tekstitystyötä. Nordea 111230-342789 viite 7744 OKU 218 A
Raamattua lukiessamme näemme, että Jeesus paransi ihmisiä fyysisistä
sairauksista, mutta myös hengellisesti, mielen alueelta ja tunnetasolla.
Tänään haluan rukoilla katsojien puolesta, joilla on sairautta ruumiissaan.
Jos sinulla on kipua ruumiissasi
tai sairautta, rukoilen puolestasi Jeesuksen nimessä.
Jeesus sanoi, että voimme rukoilla Hänen nimessään ja kun teemme niin
taivaan voima on tarjolla meille.
Raamattu sanoo, että kun vanhurskas rukoilee
valtava voima on saatavillamme.
Niinpä rukoilen saman tien, en siksi, että minä olisin jotenkin suuri ihminen
vaan koska Jeesus minussa on suuri ja Hänen voimansa tulee sinuun juuri nyt.
Rukoilen Hänen nimessään ja uskon
että tulet näkemään muutoksen ruumiissasi.
Rukoile sopimuksessa kanssani.
Isä, tulemme luoksesi Jeesuksen nimessä ja rukoilemme
jokaisen katsojan puolesta, jolla on sairautta tai kipua ruumiissaan.
Kiireestä kantapäähän käskemme päänsärkyjä ja poskiontelotulehduksia
korvatulehduksia ja selkäsärkyjä, nivelsärkyjä, vatsakipuja ja jalkasärkyjä
olipa kipusi missä tahansa, teen kanssasi sopimuksen
että sen on lähdettävä juuri nyt Jeesuksen voimallisessa nimessä.
Me sanomme, että Jeesuksen nimi on sairauksien yläpuolella.
Sanon sinulle Jeesuksen voimallisessa nimessä:
Ole parannettu Jeesuksen nimessä.
Uskon, että tuossa nimessä on voima ja haluan, että teet tämän rukouksen
kanssa yhteistyötä ja toistat monta kertaan päivässä:
"Uskon Jumalan parantavan voiman tekevän työtään minussa juuri nyt."
Kun sanot sen, vapauta uskosi ja uskon, kun jatkat yhteistyötä Jumalan kanssa
ja annat suusi sanojen olla positiivisia ruumistasi kohtaan, koet parantumisen.
Jumala siunatkoon sinua! Nähdään taas pian.
Mikäli haluat näiden ohjelmien jatkuvan tekstitttynä suomeksi, lähde tukemaan ohjelmien käännös- ja tekstitystyötä. Nordea 111230-342789 viite 7744 OKU 218 A
Suomennos: Marketta Ruishalme